




»JAVNA OBRAVNAVA«

Praktična smernica
Ocena varstva pred sevanji za izvajanje sevalne dejavnosti v industriji in raziskavah


V tem dokumentu so zbrane vse pripombe, mnenja in predlogi, ki sta jih je v času »javne razprave« pooblaščeni izvedenec varstva pred sevanji Institut ''Jožef Stefan'' in pooblaščeni izvedenec varstva pred sevanji ZVD Zavod za varstvo pri delu d.o.o. posredovala na URSJV.

Pripombe, mnenja in predlogi so zbrani po poglavjih smernice. 
V primeru, ko je del besedila smernice podčrtan, se komentar nanaša na tisti del besedila.











	Zap. št.
	Besedilo smernice
	Komentar pooblaščenega izvedenca
	Odgovor URSJV

	1. 
	Splošno
	Pozdravljamo prizadevanja URSJV za pripravo usmeritev pri izdelavi OVPS, vendar ocenjujemo, da je trenutni osnutek smernic preobsežen, nepregleden in v določenih segmentih presega zakonske okvire ter spreminja samo vlogo pooblaščenih izvedencev.
Naše ključne pripombe smo strnili v naslednje točke:
· Mešanje postopkov in izguba bistva: Dokument namesto jasnega okvira za OVPS združuje zahteve za oceno, radiološki pregled vira, inšpekcijske postopke in vloge za uporabo vira/vpisa v register. Z naštevanjem vseh možnih scenarijev in podrobnosti postane smernica nepregledna. Temu sledi nevarnost "kljukajočega" pristopa (izpolnjevanje formularjev), kjer se zaradi preobilice birokracije izgubi širša slika in spregleda dejanske pasti specifične sevalne dejavnosti.
· Preseganje določil pravilnika: Dokument je po svoji naravi smernica, vendar vsebuje zavezujočo dikcijo (npr. »mora vsebovati najmanj«), pri čemer uvaja zahteve, ki jih osnovni pravilnik (SV5) ne predpisuje. Pooblaščeni izvedenci so strokovnjaki, ki morajo imeti avtonomijo, da po lastni presoji vključijo smiselne podrobnosti za posamezno dejavnost.
· Nesorazmerne zahteve pri pregledu OVPS: Smernica vzpostavlja sistem, kjer se od izvedenca pričakuje, da v Poročilo o pregledu ocene praktično preslika celotno stanje iz osnovne Ocene. Pregled bi moral ostati kratek in enostaven dokument, ki zgolj evidentira morebitne spremembe od zadnje ocene in obravnava sevalno pomembne podatke v preteklem obdobju.
· Sprememba vloge pooblaščenega izvedenca: Izvedenci smo neodvisni strokovnjaki in svetovalci, ne pa podaljšana roka inšpekcijskega nadzora URSJV. Temelj dobre sevalne varnosti in sodelovanja je zaupanje med stranko in izvedencem. Če nas bodo stranke začele dojemati kot nadzorni organ, se bo to zaupanje porušilo, stranke bodo začele prikrivati dejansko stanje, kar bo neposredno poslabšalo varnost.
· Glomaznost dokumentacije in vpliv na cene storitev: Smernice, ki poskušajo nasloviti vsako najmanjšo podrobnost, drastično povečujejo čas priprave dokumentov. Posledično bo nujno narasla cena storitev izvedencev, kar bo med uporabniki virov sevanja povzročilo odpor in destimuliralo urejanje sevalne varnosti.
Predlog: Predlagamo, da se dokument bistveno skrajša in preoblikuje tako, da bo dejansko služil kot smernica – torej kot zbirka dobrih praks in priporočil za smiselno razčlenitev vsebine, ne pa kot rigidna in vseobsegajoča zahteva za vsak možen primer.
	Vaš predlog po skrajšanju smernice smo delno upoštevali. Vsebino smernice smo skrajšali, in sicer smo iz nje odstranili prilogo 2, ki se je nanašala na pregled ocene. 

Mešanje postopkov in izguba bistva: vsebina smernice sledi Prilogi 1 Pravilnika o posebnih zahtevah varstva pred sevanji in načinu ocene doz in kaj URSJV prepoznava kot dobro izpolnjevanje zahtev veljavne zakonodaje in naj bi služila pripravljavcu ocene kako smiselno razčleniti vsebino posameznega poglavja.

Preseganje določil pravilnika: dikcija »mora vsebovati najmanj« je uporabljena na mestih, kjer se pojavlja tudi v sedaj veljavnem Pravilniku o posebnih zahtevah varstva pred sevanji in načinu ocene doz. Na mestih, kjer uporaba besedne zveze ''mora biti'' ni bila usklajena s pravilnikom, smo naredili ustrezne popravke. 
V pripravi je sprememba sedaj veljavnega pravilnika, ki bo vključeval vsebine, ki so že zajete v tej smernici. Nekatere spremembe pravilnika bodo narejene zaradi priporočil misije IRRS in so bile upoštevane že pri izdelavi te smernice.

Nesorazmerne zahteve pri pregledu OVPS:  Vsebina pregleda ocene je določena v 5. in 7. členu sedaj veljavnega Pravilnika o posebnih zahtevah varstva pred sevanji in načinu ocene doz.

Sprememba vloge pooblaščenega izvedenca: menimo, da predlagana smernica ne spreminja vloge pooblaščenega izvedenca. Namen smernice je opisati vsebino posameznih poglavij Priloge 1 in ne presega zahtev ZVISJV-1 in na njegovi podlagi sprejetih podzakonskih aktov.

Glede pripombe o glomaznosti dokumentacije in vplivu na cene storitev poudarjamo, da je namen smernice pojasniti vsebino posameznih poglavij OVS, ki je določena v Prilogi 1 Pravilnika o posebnih zahtevah varstva pred sevanji in načinu ocene doz in kaj URSJV prepoznava kot dobro izpolnjevanje zahtev veljavne zakonodaje, obenem pa smernica ni dokument, ki je zavezujoč.

	2. 
	Splošno
	Moje osebno mnenje: Dokument, ki služi svojemu namenu, mora vključevati relevantne informacije predstavljene na jedrnat način, v enostavnem in berljivem slogu, brez ponavljanja. Že sedaj si večina strank misli, da je OVS samo še en brezvezen dokument, ki jim ga je država obesila na grbo. Če se v OVS opiše vsaka podrobnost, jih bo potrebno ves čas revidirati, ali pa ne bodo aktualne in ne bodo služile svojemu namenu. Poiskati bi morali neko srednjo pot, kjer se v oceni vključi vse relevantno, kakšen nepomemben podatek pa tudi izpusti. Naj bo OVS referenca, kamor se gre lahko pogledati, kadar se pojavijo dileme glede varstva delavcev pred sevanjem
	Strinjamo se, da je za verodostojnost OVS potrebno, da vključuje relevantne informacije predstavljene na jedrnat način, v enostavnem in berljivem slogu, brez ponavljanja.
Če izvajalci sevalnih dejavnosti OVS dojemajo kot »še en brezvezen dokument«, ki ga od njih zahteva država, pa to kaže na nezadostno razumevanje njegovega namena in širše na prenizko raven varnostne kulture pri izvajanju sevalnih dejavnosti. Takšno stanje zahteva odziv vseh deležnikov sistema varstva pred sevanji.
Posebna odgovornost je pri obeh pristojnih upravnih organih, ki morata z jasnimi zahtevami, dosledno in strokovno upravno ter inšpekcijsko prakso ter ustreznim komuniciranjem zagotavljati, da se pomen OVS in ukrepov varstva pred sevanji v praksi ustrezno razume. Enako pomembno vlogo imajo pooblaščeni izvajalci usposabljanj, ki morajo pri usposabljanju poleg formalnega izpolnjevanja zakonskih zahtev krepiti razumevanje razlogov za posamezne ukrepe in s tem varnostno kulturo izvajalcev sevalnih dejavnosti.
Pomembna odgovornost je tudi na strani pooblaščencev, ki OVS izdelujejo ali strokovno pregledujejo. Njihova naloga ne bi smela biti zgolj izdelava dokumenta, ki formalno izpolnjuje predpisane zahteve, temveč priprava vsebinsko ustreznega, razumljivega in praktično uporabnega dokumenta, prilagojenega konkretnemu izvajalcu sevalne dejavnosti in njegovim dejanskim tveganjem.
Če želimo, da OVS v praksi postane dokument, ki ga izvajalci poznajo, razumejo in dejansko uporabljajo, bo zato potrebno usklajeno delovanje vseh navedenih deležnikov. Cilj mora biti bistveno višja raven varnostne kulture, pri kateri se zahteve varstva pred sevanji ne razumejo kot administrativno breme, temveč kot sestavni del odgovornega in varnega izvajanja sevalne dejavnosti..

	3. 
	2.1 Definicije in kratice
Kratica POVS
Poročilo o pregledu ocene varstva pred sevanji
	Tole je skozi ves dokument zmeda:
Dokumenta sta:
· Ocena varstva pred sevanji
· Pregled ocene varstva pred sevanji
Obema bi lahko rekli »Poročilo« o Oceni varstva pred sevanji in »Poročilo« o pregledu ocene varstva pred sevanji.

Beseda poročilo dodaja bolj kompleksno besedno zvezo, ki nima dodane vrednosti.
Tudi SV5 definira Oceno in Pregled ocene ter govori o Poročilu o pregledu ocene, vendar je iz dikcije SV5 razvidno, da gre za dva dokumenta, ne za tri. V tem dokumentu pa se izgubi ta jasnost.
	Dokument smo pregledali. Terminologija je uporabljena skladno z 41. členom ZVISJV-1, ki določa pregled OVS. Rezultat pregleda OVS je ali spremenjena ocena ali poročilo o pregledu OVS. Takšna dikcija je tudi zasledovana skozi smernico in menimo, da ne gre za zmedo. 

	4. 
	2.1 Definicije in kratice
Kratica ALARA
	Izrazu ALARA se izogibamo že nekaj časa. Ne uporablja ga IAEA BSS, EU BBS, niti ZVISJV-1, najdemo ga samo v starih dokumentih. Optimizacija (varstva pred sevanji) je pravi izraz.
	Podano pripombo smo upoštevali. Kratica ALARA se zbriše. Namesto ALARA se v besedilu smernice uporabi izraz optimizacija.

	5. 
	3 Ocena varstva pred sevanji
Ocena mora vsebovati najmanj vsebine, navedene v Prilogi 1 te smernice, in sicer v obsegu, ki je pomemben za zadevno sevalno dejavnost. 
	Če so to smernice, potem ne bi smelo biti besede »mora vsebovati«, če je Priloga 1 te smernice bolj obširna (kar je) kot sam pravilnik, saj smernica ni zavezujoča.
Še bolj sporna je besedna zveza:
»MORA vsebovati NAJMANJ« - to pomeni, da se od pooblaščenega izvedenca pričakuje, da pripravi toliko ali še več, pri čemer je že ta smernica preobsežna.
	Vaš predlog je upoštevan. Narejen je popravek. Referenca je narejena na Pravilnik o posebnih zahtevah varstva pred sevanji in načinu ocene doz in ne na prilogo 1 smernice. 
V nadaljevanju besedila je dodan stavek, da se pri izdelavi ocene upošteva stopenjski pristop glede na sevalno tveganje.

	6. 
	3 Ocena varstva pred sevanji
Če izvajalec sevalne dejavnosti pri izvajanju ukrepov varstva pred sevanji uporablja postopke, navodila, programe ali druge upoštevne dokumente, se mora ocena glede posameznih vsebin sklicevati na te dokumente
	Kaj pa, ko začenjajo z dejavnostjo, in ocena šele zahteva izdelavo dokumentov in navodil?
	Vaš predlog je upoštevan. Besedilo se popravi skladno z določilom 1. odstavka 4. člena Pravilnika o posebnih zahtevah varstva pred sevanji in načinu ocene doz.
Izraz ''se mora'' je nadomeščen s ''se lahko''. 

	7. 
	3 Ocena varstva pred sevanji
Ocena mora opisovati dejansko stanje izvajanja ukrepov varstva pred sevanji. Postopki, navodila, programi in drugi upoštevni dokumenti izvajalca sevalne dejavnosti, na katere se ocena sklicuje, morajo biti redno pregledovani in po potrebi posodobljeni, za kar je odgovoren izvajalec sevalne dejavnosti.
	Ko se piše ocena, je “dejansko stanje” še daleč od končnega stanja, ko so upoštevane zahteve OVPS in dovoljenja.
	OVS mora opisovati dejansko stanje izvajanja ukrepov varstva pred sevanji in je podlaga za izdajo dovoljenja. Kasnejša odstopanja, ki lahko znatno vplivajo na pogoje varstva pred sevanji, zahtevajo ponoven pregled ocene in izdelavo nove ocene tako kot je zahtevano v ZVISJV-1.

	8. 
	3 Ocena varstva pred sevanji
Odgovorna oseba za varstvo pred sevanji (OOVS) aktivno sodeluje pri pripravi ocene in s podpisom na naslovni strani potrdi, da je seznanjena z njeno vsebino ter, da je ta verodostojna in skladna z dejanskim stanjem sevalne dejavnosti. 
	Ali je to skladno s pravilnikom? Ali lahko smernica zahteva stvari, ki niso zapisane v pravilniku?
	Zakonodaja podpisa OOVS nikjer ne zahteva. 40. člen ZVISJV-1 določa, da mora izvajalec sevalne dejavnosti zagotoviti izdelavo OVS, pri čemer dopušča možnost, da izvajalec sam izdela OVS in pooblaščeni izvedenec poda nanjo strokovno mnenje. Se pravi zakon predvidi vključenost OOVS, kar je edino smiselno, saj zakon za OOVS določa naloge in odgovornosti.

	9. 
	3 Ocena varstva pred sevanji
Prav tako poskrbi, da so z vsebino ocene in tveganji, povezanimi z uporabo virov sevanja, ustrezno seznanjeni vsi izpostavljeni delavci in morebitne druge osebe, vključene v sevalno dejavnost.
	To bo podaljšalo čas priprave OVPS.
Še bolj pomembno je, da je z OVPS seznanjen izvajalec sevalne dejavnosti (odgovorna oseba v podjetju/organizaciji), mora poskrbeti za izvajanje 29. člena ZVISJV-1.
	Zahteva nima vpliva na čas priprave OVS. Delodajalec mora izpostavljene delavce seznaniti z vsebino OVS, ko je ta izdana. 29. člen ZVISJV-1 in 8. člen Pravilnika o posebnih zahtevah varstva pred sevanji in načinu ocene doz določata, da izvajalec sevalne dejavnosti zagotovi, da so z vsebino ocene in poročila o pregledu ocene seznanjeni izpostavljeni delavci in druge osebe, vključene v sevalno dejavnost.

	10. 
	3 Ocena varstva pred sevanji
Odgovorna oseba za varstvo pred sevanji (OOVS) aktivno sodeluje pri pripravi ocene in s podpisom na naslovni strani potrdi, da je seznanjena z njeno vsebino ter, da je ta verodostojna in skladna z dejanskim stanjem sevalne dejavnosti. 
	Ali bomo res iskali podpise odgovorne osebe za varstvo pred sevanji? Zakonodaja podpisa nikjer ne zahteva. 
	Res je. Zakonodaja podpisa OOVS nikjer ne zahteva. 40. člen ZVISJV-1 določa, da mora izvajalec sevalne dejavnosti zagotoviti izdelavo OVS, pri čemer dopušča možnost, da izvajalec sam izdela OVS in pooblaščeni izvedenec poda nanjo strokovno mnenje. Se pravi zakon predvidi vključenost OOPS, kar je edino smiselno, saj zakon za OOVPS določa naloge in odgovornosti.

	11. 
	[bookmark: _Toc209680888]4. Pregled ocene varstva pred sevanji (naslov)

	Poglavja pregleda ocene bi morala biti skrčena, saj primerjajo posnetek stanja med prejšnjo ocene in trenutnim stanjem. 
Pregled ocene je v svoji zasnovi dejanje, vendar je rezultat tega dejanja (pregleda ocene) dokument Pregled ocene varstva pred sevanji (poročilo o pregledu ocene) ali revidirana ocena.
V dikciji tega dela smernice pa se ta del nekoliko zabriše – v resnici že govorimo o (poročilu) o pregledu, saj so v primeru, da je potrebno narediti revizijo ocene varstva pred sevanji (novo oceno), zahteve obsežnejše. Poleg tega pooblaščeni izvedenec običajno zelo hitro vidi, ali je potreben samo Pregled ocene ali njena revizija.
Če vprašamo drugače – kako dokazujemo, da smo naredili pregled ocene varstva pred sevanji, ki ga »moramo zagotoviti«, če ne napišemo poročila o pregledu ocene.
Na koncu nam vedno ostaneta samo dva koraka – pregled ocene ali nova/revidirana/spremenjena ocena.
	Vsebino pregleda ocene določata 5. in 7. člen Pravilnika o posebnih zahtevah varstva pred sevanji in načinu ocene doz, ki določata, da mora biti v poročilo o pregledu ocene vključen:
- povzetek ugotovitev pregleda ocene iz 5. člena pravilnika (presoja vseh bistvenih elementov varstva pred sevanji iz priloge 1 ter analiza prejetih doz za obdobje od zadnjega pregleda ocene in določitev morebitnih kazalcev, primerjavo doznih ograd za določena dela ali vire z dejansko prejetimi dozami, in presojo drugih ukrepov, pomembnih za ovrednotenje sevalnega tveganja)
- morebitne manjše spremembe pri izvajanju sevalne dejavnosti, morebitna manjša in nebistvena odstopanja pri izvajanju sevalne dejavnosti in izvajanju ukrepov varstva pred sevanji in morebitni manjši dogodki, ki ne terjajo spremembe ali dopolnitev ukrepov varstva pred sevanji,
- tudi najmanjša in nebistvena odstopanja od predpisane vsebine iz priloge 1 (3. odstavek 7. člena), kar pomeni, da je pri pripravi pregleda ocene potrebno vsebinsko smiselno slediti Prilogi 1.

Rezultat pregleda OVS je ali spremenjena ocena ali poročilo o pregledu OVS, kar določa 41. člen ZVISJV-1. Dokumenta Pregled ocene varstva pred sevanji ZVISJV-1 ne omenja.

Glede na zgoraj navedeno vašega predloga ne moremo upoštevati. 

	12. 
	4. Pregled ocene varstva pred sevanji
Če se na podlagi pregleda ocene ugotovi, da se izvajanje sevalne dejavnosti od izdelave pregledane ocene ni bistveno spremenilo in se izvaja v skladu s pregledano oceno, je potrebno pripraviti poročilo o pregledu ocene varstva pred sevanji (POVS). 
	Pregled ocene varstva pred sevanji je dokument, ne dejanje. Je poročilo že samo po sebi. Tako da je pisanje »poročila« v bistvu enako kot izdelava pregleda ocene VS!
Tukaj zveni, kot da naj bi se pisalo še DODATNO poročilo o poročilu.
	Pregled OVS določa 41. člen ZVISJV-1. Rezultat pregleda OVS je ali spremenjena ocena ali poročilo o pregledu OVS, kar pomeni, da je pregled dejanje, ocena ali poročilo pa dokument.
Menimo, da vsebina 41. člena ZVISJV-1 jasno poda zahteve glede pregleda OVS in da popravki niso potrebni.

	13. 
	4. Pregled ocene varstva pred sevanji
Če se na podlagi pregleda ocene ugotovi, da se izvajanje sevalne dejavnosti od izdelave pregledane ocene ni bistveno spremenilo in se izvaja v skladu s pregledano oceno, je potrebno pripraviti poročilo o pregledu ocene varstva pred sevanji (POVS).
	... od »pregleda ocene« ni bistveno spremenilo...
Izdelava pregledane ocene = poročilo o pregledu ocene
	Menimo, da je zahteva jasno podana.
Z besedilom ''od izdelave pregledane ocene'' je zajeto obdobje od priprave ocene oz. zadnjega pregleda ocene do pregleda ocene, ki se ga trenutno opravlja. 

	14. 
	4. Pregled ocene varstva pred sevanji
V poročilu o pregledu ocene je vključen povzetek ugotovitev pregleda ocene. Splošno priporočilo za vsebino POVS je podano v Prilogi 2 te smernice. Poleg zahtev, navedenih v Prilogi 2, morajo biti opisane tudi morebitne manjše spremembe pri izvajanju sevalne dejavnosti, ki so nastale v času od izdelave pregledane ocene, morebitna manjša in nebistvena odstopanja pri izvajanju sevalne dejavnosti in ukrepov varstva pred sevanji glede na opis v pregledani oceni ter morebitni manjši dogodki v zvezi z izvajanjem varstva pred sevanji, ki pa ne terjajo spremembe ali dopolnitve ukrepov varstva pred sevanji. 
	Omeniti, da se smiselno upošteva vsebino priloge 2, kjer se upošteva tudi stopenski pristop glede na sevalno tveganje uporabe vira.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.


	15. 
	4. Pregled ocene varstva pred sevanji
V poročilu o pregledu ocene morajo biti opisana tudi vsa manjša in nebistvena odstopanja od predpisane vsebine iz Priloge 1 teh smernic.
	Kaj to pomeni? 
Na začetku je napisano: Stranke lahko tudi na druge načine uresničujejo svoje pravice in pravne koristi ali izvajajo zaveze iz predpisov, vendar morajo pri tem upoštevati, da bo URSJV v takem primeru potreboval več časa….
Ponovno: zahteva se lahko samo odstopanje od Priloge 1 Pravilnika, ne pa od smernic.
	Strinjamo se, da se zahteva lahko samo odstopanje od Priloge 1 Pravilnika, ne pa od smernic. Smernica ni zavezujoča.
Pri pripravi OVS je potrebno slediti Prilogi 1 Pravilnika o posebnih zahtevah varstva pred sevanji in načinu ocene doz. 
Vsebina pregleda ocene je določena v 5. in 7. členu sedaj veljavnega Pravilnika o posebnih zahtevah varstva pred sevanji in načinu ocene doz.

	16. 
	4.2
Primeri okoliščin, ki zahtevajo pripravo spremenjene ocene:
sprememba lastništva/naziva/sedeža podjetja oz. organizacijske strukture,
sprememba načina izvajanja dozimetrije,
bistvena sprememba števila ur ali vsebine usposabljanja izpostavljenih delavcev,
sprememba lokacije uporabe in/ali shranjevanja virov sevanja,
vključitev nove sevalne dejavnosti, ki ni zajeta v obstoječi oceni (npr. nakup novega tipa vira sevanja),…
	-Bistveno povečan obseg dela 
-Višje prejete doze v osebni dozimetriji od ocenjenih
-Nepredvideni izredni dogodki 
	Vaš predlog je upoštevan. Smernico smo dopolnili z navedenimi primeri. 

	17. 
	[bookmark: _Toc209680892]Priloga 1: Vsebina ocene varstva pred sevanji (OVS)
	Vsebina ocene je natančno opredeljena v pravilniku SV5 (Priloga 1). Že v prilogi 1 je obseg zelo obsežen. V novem dokumentu je vsebina še dodatno razširjena in zaradi tega močno oteži pripravo OVPS.
Trenutno v Sloveniji ni veliko pooblaščenih izvedencev, ki bi bili sposobni napisat OVPS skladno s temi smernicami. Postavili smo zelo visoke zahteve glede pisanja OVPS. To bo poslabšalo trenutno situacijo.
	Kot ste zapisali, vsebina ocene je natančno opredeljena v Pravilniku o posebnih zahtevah varstva pred sevanji in načinu ocene doz (Priloga 1).
Vsebina ocene je razširjena zaradi priporočil misije IRRS in pojasnjuje posamezna poglavja vsebine OVS. Zaradi priporočil misije IRRS se pripravlja sprememba Pravilnika o posebnih zahtevah varstva pred sevanji in načinu ocene doz.

	18. 
	Priloga 1: Vsebina ocene varstva pred sevanji (OVS)

	Če bo to tudi kasneje predpisano v Pravilniku o posebnih zahtevah varstva pred sevanji in načinu ocene doz je Prilogo smiselno imeti, sicer nima smisla, ker s tem z našimi ocenami ne zadostimo zakonodaji.
	Naslovi posameznih poglavij sledijo vsebini OVS iz Priloge 1 Pravilnika o posebnih zahtevah varstva pred sevanji in načinu ocene doz. Posamezna neskladja smo popravili. 
Pri pripravi smernice smo že upoštevali spremembe, ki bodo narejene v Pravilniku o posebnih zahtevah varstva pred sevanji in načinu ocene doz.

	19. 
	Splošno Priloga 1

	Dodano je bilo veliko opisov, kaj bi OVS lahko ali morala vsebovati, kar je super. Niso pa vse stvari relevantne za vse vrste sevalne dejavnosti. Bi se lahko te opise posameznih poglavij vključilo samo tam, kjer je to relevantno in ne pišemo generičnih stavkov v stilu »Rentgenske cevi ne proizvajajo radioaktivnih odpadkov« in podobno. Bi se lahko označilo z * poglavja, ki jih ni nujno vključiti (recimo za rtg naprave ne vključimo možnosti kontaminacije in podobnih vsebin)
	Strinjamo se, da niso vse stvari relevantne za vse vrste sevalnih dejavnosti.
Če posamezno poglavje ni relevantno za določeno sevalno dejavnost, se ga ne briše. Navede se ga, vendar brez vsebine in se navede N/A za to dejavnost ali ta vir sevanja.

	20. 
	2a
Pogoji uporabe virov in naprav vključno z vzdrževanjem in servisiranjem (kdo je serviser, pogostost servisiranja, vodenje in shranjevanje evidenc).
	To je gotovo “overkill”.
Pogosto je to dejavnik, popolnoma nepovezan s sevalnim delom, na katerega nimamo vpliva in nimamo niti vpogleda v dejansko stanje/dogajanje.
Dokler nimaš naprave v uporabi (šele po izdani ocene varstva), tega ne moreš vedeti.
	Pridobivanje podatka o serviserju ni naloga pooblaščenega izvedenca, je pa naloga stranke, da ob nakupu vira sevanja ve, kje poiskati serviserja in da serviser tudi pravi čas pridobi potrebno dovoljenje za delo z viri sevanja, sploh v primeru, ko je serviser iz tujine.

	21. 
	2a
Pogoji uporabe virov in naprav vključno z vzdrževanjem in servisiranjem (kdo je serviser, pogostost servisiranja, vodenje in shranjevanje evidenc).
	Zahteve za evidence se ponovijo v točki 
3. c Administrativni ukrepi
	Tudi o servisiranju je potrebno voditi evidence in je smiselno, da se vodenje evidenc o servisiranju tu dopiše, ker stranke ne te evidence pogosto pozabijo.

	22. 
	2a
Pogoji uporabe virov in naprav vključno z vzdrževanjem in servisiranjem (kdo je serviser, pogostost servisiranja, vodenje in shranjevanje evidenc).
	Pridobivanje podatkov o servisu res ni naloga pooblaščenega izvedenca varstva pred sevanji. Če je to za URSJV pomembno, se naj to pridobiva na drugačen način. Najbrž lahko v svojem obrazcu, ki je objavljen na spletu in kjer so zahtevani podatki, ki jih je potrebno predložiti ob vlogi za sevalno dejavnost ali uporabo vira, to navedejo. 
	Pridobivanje podatka o serviserju ni naloga pooblaščenega izvedenca, je pa naloga stranke, da ob nakupu vira sevanja ve, kje poiskati serviserja in da serviser tudi pravi čas pridobi potrebno dovoljenje za delo z viri sevanja, sploh v primeru, ko je serviser iz tujine.

	23. 
	2a
Opis načrtovanih novih virov in naprav ali načrtovanih sprememb na obstoječih virih (prevzem virov, naprav in opreme ter testi sprejemljivosti in z njimi povezani pregledi, konstrukcijske značilnosti vira ali naprave, podrobnosti v zvezi z varnostjo in opozorilnimi sistemi).
	Ali ni za novo dejavnost to samoumevno? Ali je to mišljeno za revizije OVS?
Kaj so konstrukcijske značilnosti vira in naprave?
	Tu besedilo ni bilo dodano ali spremenjeno in je popolnoma enako kot v Prilogi 1 Pravilnika o posebnih zahtevah varstva pred sevanji in načinu ocene doz. 

	24. 
	2a
Fotografije virov sevanja oz. naprav in nazivnih tablic/nalepk s podatki o virih sevanja.
	Če gre za nove naprave, večinoma še niso znane niti niso še na lokaciji.
	V primeru da naprave še ni pri uporabniku, se lahko doda fotografijo naprave iz prodajnega kataloga. V tem primeru je tudi razumljivo, da ni fotografije nazivne tablice.

	25. 
	2c
Opis (in fotografija) prostorov, kjer se viri uporabljajo, vključno z oznakami, ki opozarjajo na nevarnost sevanja in opisom sestave (masiva, montažne plošče, …) sten, stropa, tal in ostalih odprtin (okna, vrata, …); opis sosednjih območij in stalnih delovnih mest, kjer lahko pride do povišane izpostavljenosti.
	To bo nekaj dodatnega dela … Oznake včasih pridejo naknadno, ko je dovoljena uporaba vira, sicer so zavajajoče… (oznake brez virov niso smiselne).
	V oceni se opredeli, kako mora biti prostor označen. 
Če vira sevanja ni v prostoru, prostor ne sme biti označen z oznakami, ki opozarjajo na nevarnost sevanja.

	26. 
	2c
Dodatno za industrijsko radiografijo:
V primeru, ko se prostor izredno/izjemoma uporablja za namene, ki niso bili predvideni v začetni zasnovi (npr. obsevanje nenavadno dolgih predmetov, ki bi zahtevalo delo pri odprtih vratih obsevalnega prostora), je treba upoštevati postopke za izvajanje industrijske radiografije na terenu (prisotnost dveh delavcev, …). O nameri je potrebno predhodno obvestiti pristojni upravni organ (URSJV). 
	To so preobširne podrobnosti, ki ne sodijo v smernice.
	Namen smernice je pojasniti vsebino posameznih poglavij OVS. V tem primeru gre za dodatno pojasnilo oz. primer, kaj naj bo vključeno v oceno v primeru, ko ocena opisuje industrijsko radiografijo.

	27. 
	2c
Skica tlorisa prostora, kjer se vir uporablja, z označenimi sosednjimi območji (tudi nad in pod) ter stalnimi delovnimi mesti.
	Pogosto načrti niso na voljo. Kako potem uredimo to?
To je ponovitev zahtev iz prejšnjega odstavka. Bomo hodili z metrom in merili stene? 
Skica tlorisa ni potrebna vedno. Včasih so dovolj fotografije
To je ponovitev zahtev iz prejšnjega odstavka.
	Ni namen, da bi pooblaščeni izvedenec naredil natančne izmere objekta/prostorov. Naredi se skica tlorisa, ni mišljeno da bi iskali projektne načrte.

	28. 
	2c
Opis (in fotografija) prostorov, kjer se viri uporabljajo, vključno z oznakami, ki opozarjajo na nevarnost sevanja in opisom sestave (masiva, montažne plošče, …) sten, stropa, tal in ostalih odprtin (okna, vrata, …); opis sosednjih območij in stalnih delovnih mest, kjer lahko pride do povišane izpostavljenosti.

	Kakšen smisel ima fotografija prostora? Po moje je bolj bistven tloris iz katerega se dejansko razloči lega sosednjih prostorov. 
Mogoče je to smiselno za na primer ''bunkerje'' za hrambo virov sevanja, ki služijo kot svoj neodvisen prostor za hrambo...
Za oznake se strinjam, da se jih poslika…
	Fotografija prostora se naredi, kjer je to smiselno. 

	29. 
	2c
Opis (in fotografija) prostorov, kjer se viri uporabljajo, vključno z oznakami, ki opozarjajo na nevarnost sevanja in opisom sestave (masiva, montažne plošče, …) sten, stropa, tal in ostalih odprtin (okna, vrata, …); opis sosednjih območij in stalnih delovnih mest, kjer lahko pride do povišane izpostavljenosti.
	Včasih imamo opravka z obstoječim stanjem, kjer se nihče več ne spomni, kakšna je zaščita. Pogosto celo takoj po izdelavi nihče ne ve, koliko Pb so nalimali na vrata. 
	Pri pripravi ocene se smiselno uporabi podatke o prostoru, ki so na voljo, v povezavi s tveganjem sevalne dejavnosti pri uporabi vira sevanja.

	30. 
	2c
Skica tlorisa prostora, kjer se vir uporablja, z označenimi sosednjimi območji (tudi nad in pod) ter stalnimi delovnimi mesti.
	Upam, da je mišljeno, da se lahko območje »nad in pod« zapiše v tekstu in da ni potrebno vključevati tlorisov. Po izkušnjah (večinoma iz medicine) prostori nasproti betonsko armiranih plošč niso problematični niti pri CT napravah. 
	Drži, kot ste zapisali. Mišljeno je, da se ''Nad in pod''  zapiše v tekstu. Za nad in pod ni potrebno tlorisa.

	31. 
	2č
Opis (in fotografija) prostorov, kjer se viri shranjujejo, vključno z oznakami, ki opozarjajo na nevarnost sevanja in navedbo zmogljivosti shrambe (največje število virov, ki se lahko shranjuje v določeni shrambi).
	Zmogljivost shrambe ne moreš v naprej predvidet
	Zmogljivost shrambe se predvidi v smislu, ali bi bila shramba še vedno primerna, če bi kupili dodatne vire sevanja oz. koliko dodatnih virov sevanja podobne aktivnosti bi bilo lahko še v tej shrambi. Na ta način revizija ocene ni njuno potrebna (npr. stranka kupi dodatno Troxler sondo).

	32. 
	2č
Opis shrambe/ravnanja z virom sevanja pred začetkom uporabe oz. namestitve (v primeru, ko je vir sevanja že dobavljen, a dlje časa ne bo nameščen).
	Podrobnost, ki ne sodi sem
	Smernica podaja opis posameznih poglavij ocene. V to poglavje ocene sodi tudi opis shrambe, če vir sevanja po dobavi ni takoj zmontiran. Gre za primere, ko v okviru redne uporabe shramba sicer ni predvidena. 

	33. 
	2č
Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	Če so neustrezni pogoji shranjevanja sodijo pod inšpekcijo
V primeru, da pogoji niso izpolnjeni ni mogoče izvajati sevalno dejavnosti in izdelava OVPS ni smiselna
Izvedenec v OVPS opiše trenutno stanje
	OVS mora vsebovati opis pogojev za vire sevanja z radioaktivno snovjo, pri čemer upošteva tudi te dodatne. Tako je tudi mišljeno, da se opiše trenutno stanje in smernica samo navaja na kaj mora biti pooblaščenec še posebej pozoren pri opisu shrambe. 

	34. 
	2č
Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	Ali smo za to kvalificirani?
	Pooblaščeni izvedenec varstva pred sevanji s pooblastilom URSVS je pristojen za izdelavo strokovnih mnenj v zvezi z zakonodajo s področja varstva pred sevanji. Navedene so zelo osnovne zahteve, katere pa pooblaščeni izvedenec mora znati presoditi. 

	35. 
	2č
Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	To zahteva izdelavo vseh delovnih postopkov in njihovo verifikacijo. Kako to narediti v raziskovalnem laboratoriju? Ča kupijo “namensko” ali je to OK, ali je potrebno še potrdilo proizvajalca?
	Potrdilo proizvajalca glede primernosti posod ni predpisano v zakonodaji.
Pooblaščeni izvedenec pri izdelavi ocene opredeli pogoje shranjevanja in se opredeli ali predlagana shramba ustreza predpisanim pogojem. Bolj podrobno navajanje opisa pogojev shrambe je samo v pomoč pooblaščenemu izvedencu pri pripravi ocene. 

	36. 
	2č
	Je to nova točka? Potrebno spremeniti Pravilnik. Mislim, da preko Pravilnika PS ne more iti.
	Priloga 1 Pravilnika o posebnih zahtevah varstva pred sevanji in načinu ocene doz že sedaj vključuje točko 2č, tako da točka 2č ne bo nova točka pravilnika. Ob njegovi spremembi bo ostala enaka.

	37. 
	2č
Opis (in fotografija) prostorov, kjer se viri shranjujejo, vključno z oznakami, ki opozarjajo na nevarnost sevanja in navedbo zmogljivosti shrambe (največje število virov, ki se lahko shranjuje v določeni shrambi).
	To je smiselno za radioaktivne vire, ne pa za rtg naprave. Prav je, da je zapisano, kje se rtg naprave hranijo, ni pa smiselno vključevati slik in podrobnih opisov. 
	Ta del točke 2č bo priključen točki 2c. Smernica bo sledila Prilogi 1 Pravilnika o posebnih zahtevah varstva pred sevanji in načinu ocene doz.
Besedilni in slikovni opis prostora naj bo smiseln glede na dejansko stanje.

	38. 
	2č
Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	Ali lahko to ocenjuje poobl. izvedenec varstva pred sevanji? Tudi naslednje alineje so večinoma pretirane. Iz katerega IAEA dokumenta ste to črpali, npr. ali se vsebniki odpirajo na preprost način ali pa da so za odpiranje posod določeni varnostni ukrepi?
	Ta del točke 2č bo priključen točki 2c. Smernica bo sledila Prilogi 1 Pravilnika o posebnih zahtevah varstva pred sevanji in načinu ocene doz.
Zahteve za shranjevanje radioaktivnih virov sevanja izhajajo iz 15. člena Pravilnika o uporabi virov sevanja in sevalni dejavnosti.
Pri pripravi ocene je potrebno preveriti, ali shramba ustreza kot določa zgoraj navedeni pravilnik v 15. členu.

	39. 
	2č
Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	Ali je "potrebno"...
	Ta del točke 2č bo priključen točki 2c. Smernica bo sledila Prilogi 1 Pravilnika o posebnih zahtevah varstva pred sevanji in načinu ocene doz.
Zahteve za shranjevanje radioaktivnih virov sevanja izhajajo iz 15. člena Pravilnika o uporabi virov sevanja in sevalni dejavnosti.
Pri pripravi ocene je potrebno preveriti, ali shramba ustreza kot določa zgoraj navedeni pravilnik v 15. členu.

	40. 
	2č
Dodatni pogoji za prostore za delo z odprtimi viri sevanj razreda III, II in I:
v oceni je potrebno opisati:
ali je laboratorij opremljen s potrebno opremo za čiščenje morebitne kontaminacije,
ali je prezračevanje ustrezno urejeno, da zrak iz prostorov, kjer se uporabljajo viri sevanja, ne pride v prostore, v katerih se ti ne uporabljajo,
ali je potrebno filtrirati izpušni zrak? Ali je filter mogoče zlahka zamenjati,
ali je pri neposrednem spuščanju tekočih radioaktivnih odpadkov neposredno v kanalizacijo na voljo ločen umivalnik,
ali so prostori razreda dela II ločeni od ostalih prostorov in imajo kontrolno točko s sanitarnim vozlom,
ali so digestoriji ali posebne komore, kjer se pripravljajo radioaktivne snovi razreda dela II, opremljeni s svetlobnimi oznakami, ki označujejo, kdaj je ventilacija vključena,
ali so prostori razreda dela I v ločenem delu stavbe s posebnim vhodom in imajo kontrolno točko s sanitarnim vozlom,
ali so prostori razreda dela I razdeljeni na več območij, odvisno od aktivnosti radioaktivnih snovi in vrste dela in je med območji postavljena kontrolna točka.
	Vse to je v nekem drugem pravilniku in izpolnjevanje le-tega naj preverja inšpekcija. Mislim tudi, da bi ta pravilnik lahko revidirali. En kup zadev, ki so tukaj navedene je pomembnih le v primeru hlapnih radioaktivnih snovi. Poglavje bistveno presega to, kar je sedaj v Pravilniku glede izdelave OVS in po mojem mnenju je potrebno spremeniti Pravilnik ne pa izdati PS. 
	Ta del točke 2č bo priključen točki 2c. Smernica sledi Prilogi 1 Pravilnika o posebnih zahtevah varstva pred sevanji in načinu ocene doz.
Namen smernice je, da pojasni vsebino posameznih poglavij OVS, ker vsebina posameznega poglavja OVS v pravilniku ni obširno opisana in ne pojasnjuje vsebino posameznega poglavja v detajle.
Vsebina poglavij OVS smiselno opiše posamezne zahteve v zakonodaji, se pravi zahteve, ki so določene tako v ZVISJV-1 kot v pravilnikih in uredbah, sprejetih na podlagi navedenega zakona.
Pravilnik o uporabi virov sevanja je v zaključni fazi sprejemanja in na ta del vsebine niso bile podane vaše pripombe za spremembo.

	41. 
	2d
Dodatni pogoji za prostore za delo z odprtimi viri sevanj razreda III, II in I:
v oceni je potrebno opisati:
ali je laboratorij opremljen s potrebno opremo za čiščenje morebitne kontaminacije,
ali je prezračevanje ustrezno urejeno, da zrak iz prostorov, kjer se uporabljajo viri sevanja, ne pride v prostore, v katerih se ti ne uporabljajo,
ali je potrebno filtrirati izpušni zrak? Ali je filter mogoče zlahka zamenjati,
ali je pri neposrednem spuščanju tekočih radioaktivnih odpadkov neposredno v kanalizacijo na voljo ločen umivalnik,
ali so prostori razreda dela II ločeni od ostalih prostorov in imajo kontrolno točko s sanitarnim vozlom,
ali so digestoriji ali posebne komore, kjer se pripravljajo radioaktivne snovi razreda dela II, opremljeni s svetlobnimi oznakami, ki označujejo, kdaj je ventilacija vključena,
ali so prostori razreda dela I v ločenem delu stavbe s posebnim vhodom in imajo kontrolno točko s sanitarnim vozlom,
ali so prostori razreda dela I razdeljeni na več območij, odvisno od aktivnosti radioaktivnih snovi in vrste dela in je med območji postavljena kontrolna točka.
	To so pogoji, ki sodijo pod inšpekcijo. Vse alineje morajo biti pritrdilne.
Zahteve ne sodijo v OVPS. V OVPS je lahko samo posnetek trenutnega stanja
To so vse zahteve iz JV2_SV2 za delo z odprtimi viri. Ali je to res del OVPS, ali pregleda pooblaščenega izvedenca in predložitve dokumentacije URSJV?
	Ta vsebina je del OVS. V OVS morajo biti opredeljeni pogoji uporabe in shranjevanja in če gre za delo z odprtimi viri je potrebno ustreznost prostorov za uporabo in shrambo presoditi tudi po teh dodatnih pogojih.

	42. 
	2f
Priporočena življenjska doba virov (določena s strani proizvajalca ali ovrednotena s strani izvedenca, kje to ni mogoče) in način ravnanja po prenehanju uporabe.
	Tule recimo pogrešam neko možnost, kdaj uporaba vira ni več upravičena (jaz sem to sedaj tlačil v poglavje QA). Na primer, kakšni zelo stari RTGji (pretočni ali radioskopske kabine) bi lahko imeli že iztrošeno anodo, ki poveča fokus in zmanjša resolucijo slike. Če ta ne zadošča za ustrezno analizo, koristi uporabe vira sevanja ni več, kriterij upravičenosti ni več izpolnjen.
	Poglavje bo označeno 2.e in ne 2.f
Vaš predlog smo upoštevali in smernico dopolnili, tako da se glasi:
Priporočena življenjska doba virov sevanja z radioaktivno snovjo (določena s strani proizvajalca ali kjer to ni mogoče, ovrednotena s strani pooblaščenega izvedenca), upravičenost uporabe rentgenskih naprav in način ravnanja po prenehanju uporabe.

	43. 
	2g
Povzetek opisa ukrepov varovanja virov sevanja (vrsta/način varovanja, časovnica, posebni ukrepi, pisna navodila za izvajanje ukrepov varovanja) in kulture varovanja, vključno z ovrednotenjem primernosti
	Ali smo res kvalificirani za to? To bi morali presoditi na URSJV.
	Vaš predlog je upoštevan in se časovnica in ovrednotenje primernosti črtata, ostalo se opiše.
IAEA je pred leti izdala vodič, ki govori o kulturi varovanja, NSS no. 7; v pdf je na spletu dosegljiv na:  https://www.iaea.org/publications/7977/nuclear-security-culture
Vodič o kulturi varovanja je izdal tudi WINS. Tudi ta je dostopen v .pdf obliki.

	44. 
	2g
Povzetek opisa ukrepov varovanja virov sevanja (vrsta/način varovanja, časovnica, posebni ukrepi, pisna navodila za izvajanje ukrepov varovanja) in kulture varovanja, vključno z ovrednotenjem primernosti.
	Kaj je "časovnica"? 
	Poglavje bo označeno 2f
Pojasnilo glede časovnice v zvezi z ukrepi varovanja:  v primeru nepooblaščenega dostopa do vira sevanja, izgube ali kraje vira sevanja se to zazna v najkrajšem možnem času
Časovnica se črta iz besedila.

	45. 
	2g
Povzetek opisa ukrepov varovanja virov sevanja (vrsta/način varovanja, časovnica, posebni ukrepi, pisna navodila za izvajanje ukrepov varovanja) in kulture varovanja, vključno z ovrednotenjem primernosti.
	Kaj je kultura varovanja, ali lahko poobl. izvedenec to sploh oceni – primernost?
	Poglavje bo označeno 2f
Kultura varovanja po definiciji ZVISJV-1: sestoji iz značilnosti, naravnanosti in vedenja pri posameznikih v organizaciji ali ustanovah, katerih cilj so podpora, izboljšanje in trajnostni pristop do jedrskega varovanja.
IAEA je pred leti v okviru svoje zbirke publikacij »Nuclear Security Series« (NSS) izdala vodič, ki govori o kulturi varovanja, NSS no. 7; v pdf je na spletu dosegljiv na: https://www.iaea.org/publications/7977/nuclear-security-culture
Vodič o kulturi varovanja je izdal tudi WINS. Tudi ta je dostopen v .pdf obliki.
Vrednotenje primernosti se črta iz besedila.

	46. 
	3a
Ščitenje virov in prostorov, kjer se uporabljajo/shranjujejo (snovi, debeline, razporeditev ščitov ali ograj).
	Večino tega že povemo v poglavju 2C, kjer imamo opis virov in prostorov (oznake za nevarnost sevanja, sestava sten,…). Mogoče bi podroben opis ukrepov varstva pred sevanji vezan na prostor in vir sevanja pisali samo v to poglavje,…

Ali ni to ponovitev točke 2.c? Sedaj v OVS v 2.c opišemo prostor, v 3.a opišemo zaščito vira in prostora, bi to mogoče sodilo skupaj?
	Poglavje 2 pokriva podatke o virih sevanj in prostorih, Poglavje 3 se nanaša na Ukrepe varstva delavcev in praktikantov, prostor se opiše naslovu poglavja ustrezno 

	47. 
	3c
Administrativni ukrepi in varnostna kultura (zaveza vodstva glede varnosti, določitev odgovornosti glede varnega dela in upoštevanja ukrepov varstva pred sevanji, organizacija dela, vodenje in hranjenje evidenc, sodelovanje odgovorne osebe za varstvo pred sevanji in pooblaščenega izvedenca varstva pred sevanji).
	Kaj je mišljeno to?
Papir z izjavo? Kaj bo zaradi tega papirja boljše?
Kako do tega? Ali zadošča samo izjava, ali navajanje reference na stavek v letnem poročilu, ali mora izvajalec kako drugače dokazati zavezanost varnostni kulturi, ki je izraz, ki ga v drugih okoljih (izven jedrske in sevalne varnosti) niti ne poznajo.
	Varnostna kultura nikakor ni izraz vezan le na področje varstva pred sevanji. Pogosto se dela vzporednice npr. z letalsko industrijo.
Gre za opis organizacijskih ukrepov.
Pričakuje se, da je zaveza vodstva glede varnosti opredeljena v internih aktih podjetja.

	48. 
	3c
Administrativni ukrepi in varnostna kultura (zaveza vodstva glede varnosti, določitev odgovornosti glede varnega dela in upoštevanja ukrepov varstva pred sevanji, organizacija dela, vodenje in hranjenje evidenc, sodelovanje odgovorne osebe za varstvo pred sevanji in pooblaščenega izvedenca varstva pred sevanji).
	Navesti pogodbo, uradni dogovor ali kaj drugega?
	Zahteva izhaja iz priporočil misije IRRS: Navede se primere, kjer je skladno z veljavno zakonodajo potrebno sodelovanje s pooblaščenim izvedencem in način komunikacije.

	49. 
	3c
Administrativni ukrepi in varnostna kultura (zaveza vodstva glede varnosti, določitev odgovornosti glede varnega dela in upoštevanja ukrepov varstva pred sevanji, organizacija dela, vodenje in hranjenje evidenc, sodelovanje odgovorne osebe za varstvo pred sevanji in pooblaščenega izvedenca varstva pred sevanji).
	Zavezo vodstva lahko samo vodstvo sprejme, ne more to odgovorna oseba za varstvo pred sevanji podpisati v imenu vodstva… Podobna vsebina se ponovi v poglavju 7.a, 7.b 

Tega poobl. izvedenec ne more preverjati ali zahtevati. To lahko zahteva le upravni organ.
	Organizacija dela in določitev odgovornosti sta nalogi vodstva. V zvezi s tem lahko pooblaščeni izvedenec opiše katere administrativne ukrepe imajo v podjetju sprejete, npr. ali imajo dokument, v katerem so določene odgovornosti zaposlenih ipd. 

	50. 
	3č
Navodila ali priporočila za varno delo.
	ki jih predlaga pooblaščeni izvedenec.
	To se razume, da je tako in menimo, da besedila ni potrebno dopolnjevati.

	51. 
	[bookmark: _Hlk200696799]3d
Program izvajanja nadzornih meritev na nadzorovanih in opazovanih območjih (merilniki sevanja (tip/vrsta, količina, ustreznost (ali merilnik ustreza namenu uporabe), skladnost z mednarodnimi standardi za merilnike sevanja, kalibracija (ali je zagotovljena sledljivost umerjanja), …), usposobljenost osebja za izvajanje meritev, opis načinov, krajev, trajanj in pogostosti meritev, umerjanja); seznanjanje delavcev z rezultati meritev, shranjevanje rezultatov.
	Katerimi? Za merilnike bi rabili praktično smernico!

	Navede se skladnost z ustreznim IEC/EN standardom za konkretno vrsto merilnika.

	52. 
	3d
Program izvajanja nadzornih meritev na nadzorovanih in opazovanih območjih (merilniki sevanja (tip/vrsta, količina, ustreznost (ali merilnik ustreza namenu uporabe), skladnost z mednarodnimi standardi, kalibracija (ali je zagotovljena sledljivost umerjanja), …), usposobljenost osebja za izvajanje meritev, opis načinov, krajev, trajanj in pogostosti meritev, umerjanja); seznanjanje delavcev z rezultati meritev, shranjevanje rezultatov.
	Seznanjanje delavcev z rezultati meritev ravni sevanja bi bilo sicer smiselno, ampak ne vem če to lahko realno pričakujemo.
	Zahteva je smiselna. Delavci morajo imeti dostop do rezultatov meritev in v podjetju morajo imeti zagotovljen sistem, ki to omogoča. V OVS se napiše, da morajo biti seznanjeni z rezultati meritev. 

	53. 
	3f
Osebna varovalna oprema (opis (vrsta in zaščitna zmogljivost), ustreznost, navodila za pravilno uporabo in shranjevanje, pogostost preverjanja).
	To je smiselno za medicino, v industriji pa tega ne vidim. Iz kje je URSJV to pobrala?

	Menimo, da je tudi za industrijo to smiselno. V primerih, ko je osebna varovalna oprema obvezna (npr. očala pri servisiranju), jo je potrebno preverjati, neglede na to, ali je to medicina ali katera druga dejavnost. 

	54. 
	3g
Vsebina in obseg usposabljanja in izpita iz varstva pred sevanji iz predpisa, ki določa obveznosti izvajalca sevalne dejavnosti in imetnika vira ionizirajočih sevanj (za odgovorno osebo in delavce) in perioda obnavljanja in dokazovanja znanja.
	V OVPS naj se navede eden izmed tečajev (oznaka , naziv in obseg oz. sklop) ki so navedeni v Prilogi 1 Pravilnika o obveznostih izvajalca sevalne dejavnosti in imetnika vira ionizirajočih sevanj (SV8). Perioda obnavljanja in način dokazovanja so navedeni v 12. členu SV8. Dodatne zahteve, ki presegajo navedene periode in način ponovnega preverjanja znanja (ponovni pisni izpit na 5 let) so možne (npr. ponovno opravljanje usposabljanja iz varstva pred sevanji vsakih pet let) vendar jih je potrebno upravičiti. V nasprotnem primeru gre za neupravičeno in nepotrebno povečevanje stroškov izvajalca sevalne dejavnosti pri izvajanju varstva pred sevanji. 
	Strinjamo se z zapisanim. Navedena usposabljanja se navede v povezavi s prilogo 1 Pravilnika o obveznostih izvajalca sevalne dejavnosti in imetnika vira ionizirajočih sevanj. 

	55. 
	3g
Vsebina in obseg usposabljanja in izpita iz varstva pred sevanji iz predpisa, ki določa obveznosti izvajalca sevalne dejavnosti in imetnika vira ionizirajočih sevanj (za odgovorno osebo in delavce) in perioda obnavljanja in dokazovanja znanja.
	Perioda je predpisana v nekem drugem Pravilniku. Kaj URSJV želi?

	Periodika obnavljanja usposabljanja se piše v ocenah že sedaj. Predlagano je, da se to dela še naprej. 

	56. 
	3h
Drugi ukrepi varstva pri delu v povezavi z varstvom pred sevanji (integracija varstva pred sevanji z drugimi področji zdravja in varnosti pri delu, kot so industrijska varnost, higiena in požarna varnost).
	Novo poglavje zaradi katerega je potrebna sprememba Pravilnika ne pa PS.

	Strinjamo se, da je v tem primeru potrebna sprememba pravilnika. Zahteva izhaja iz misije IRRS.	Comment by Igor Sirc: Tu manjka zaključek, ali bomo umaknili ali smo to že dali v novi pravilnik, ki se sprejema in je smernica usklajena že z novim JV/SV2
Besedilo smernice je v tej točki usklajeno s Pravilnikom o posebnih zahtevah varstva pred sevanji in načinu ocene doz, ki bo spremenjen.

	57. 
	4. IZPOSTAVLJENOST ZARADI IZVAJANJA DEJAVNOSTI - naslov
	V to poglavje bi jaz dodala še pregled preteklih prejetih doz v osebni dozimetriji, kadar podatki za nazaj obstajajo (relevantno ob recimo revizijah OVS) 
	Pri navajanju prejetih doz je potrebno paziti na varstvo osebnih podatkov. Poimensko navajanje ne pride v poštev. Smiselno bi bilo navesti primere, ko so bile prejete doze višje od postavljenih doznih ograd.

	58. 
	4a
Opis sevalno najbolj tveganih del (časi, hitrosti efektivnih in ekvivalentnih doz, vnosi), vključno z navedbo referenčnih ravni – najvišjih dopustnih vrednosti doznih hitrosti, skladnih z zakonodajo/predpisi.
	Napaka!
Referenčne ravni so za izredne dogodke in obstoječo izpostavljenost. Tukaj gre za načrtovano izpostavljenost!
	Vaš predlog je upoštevan. Referenčne ravni brišemo.

	59. 
	4a
Opis sevalno najbolj tveganih del (časi, hitrosti efektivnih in ekvivalentnih doz, vnosi), vključno z navedbo referenčnih ravni – najvišjih dopustnih vrednosti doznih hitrosti, skladnih z zakonodajo/predpisi.
	Kaj bi to bilo? S čim primerjamo? Imamo le meje za opazovano/nadzorovano območje. Vse ostalo pa v zakonodaji ne obstaja.

	Poleg mej za opazovano/nadzorovano območje so hitrosti doz določene tudi npr. v 2. odstavku 27. člena, 36. in 37. členu Pravilnika o uporabi virov sevanja in sevalni dejavnosti.

	60. 
	4b
Število izpostavljenih delavcev (vključno z ovrednotenjem ali št. delavcev zadostuje za varno izvajanje sevalne dejavnosti).
	Novo poglavje, ki sodi v nov Pravilnik
	Poglavje se briše, ker je vsebina pokrita v točki 6.d

	61. 
	4c
Razvrstitev delavcev v kategorijo A ali B (oz. kot ne izpostavljene delavce) glede na sevalno tveganje in delovno mesto.
	Meni ni jasno, zakaj najprej razdelimo delavce v skupine A/B/neizpostavljeni, šele potem pa dejansko ocenimo njihovo izpostavljenost v 4.č. 
	Poglavja si sledijo na tak način že v Prilogi 1 obstoječega pravilnika. 

	62. 
	4c
Program spremljanja zdravja delavcev (pogostost izvajanja zdravniških pregledov).
	Ali ni to določeno že s kategorijo delavcev A/B? Zakaj ponavljati?
	Dodano bo ob spremembi pravilnika na priporočilo misije IRRS. Tudi periodika obnavljanja znanja se piše v oceno.

	63. 
	4č
Ocena efektivnih in ekvivalentnih doz izpostavljenih delavcev pri normalnem delu (podatki o dozimetriji).
	Ekvivalentne doze pri nekaterih sevalnih dejavnostih sploh niso relevantne…
	Ekvivalentne doze se navedejo, kjer je relevantno.

	64. 
	4č
Ocena efektivnih in ekvivalentnih doz izpostavljenih delavcev pri normalnem delu (podatki o dozimetriji).
	Če že obstajajo…. (pride v poštev za revizije ocen)
	S komentarjem se strinjamo. Podatki o dozimetriji se dodajajo, če že obstajajo. Dodano na podlagi pripomb misije IRRS.

	65. 
	4d
Ocena efektivne doze za prebivalce in »sevanju ne izpostavljene« delavce pri normalnem delu (v kolikor so pri normalnem delu sevanju izpostavljeni tudi prebivalci oz. zaposleni, ki niso kategorizirani kot A/B, je potrebno navesti katera skupina ljudi je zajeta v oceni (npr. ostali zaposleni in/ali naključni mimoidoči, oz. območje/radij) in število ljudi, zajetih v oceno (npr. 1 oseba, vsi ostali zaposleni, ki jih je npr. 300, ..). Če prebivalci in ostali zaposleni niso izpostavljeni, se to jasno navede.).
	Pri izdelavi OVS uporabljamo tisto, čemur se reče “REFERENČNA OSEBA” v ocenjevanju vpliva jedrskih objektov na okolje. Verjetno je smiselno, da se tudi tukaj uporablja ta definicija iz ZVISJV (Referenčna oseba je posameznik, ki prejme dozo, značilno za bolj izpostavljene posameznike iz prebivalstva, pri čemer niso upoštevane osebe s skrajnimi in redkimi navadami). Referenčno osebo določi pooblaščeni izvedenec.
	Dodano na podlagi priporočila misije IRRS. Delavci, ki delajo z viri sevanja in niso kategorizirani, so obravnavani kot prebivalci.

	66. 
	4f
Ocena izpostavljenosti prebivalstva, ki vključuje prispevek zaradi sevalnih dejavnosti, ki se že izvajajo oziroma obstaja verjetnost, da bi se lahko v prihodnosti izvajale v bližnji okolici (ocena kumulativne in morebitne prihodnje izpostavljenosti prebivalstva, ki vključuje vpliv načrtovanih ali verjetnih sevalnih dejavnosti v okolici).
	To je poglavje 4d???

Potrebna je sprememba Pravilnika, to ni za PS. Tega podpoglavja niti ne razumem. Kako naj se ve, kaj se bo izvajalo v bližnji okolici?


	To je poglavje 4.c veljavne Priloge 1. 
Ob pripravi ocene se preveri v kakšnem okolju se sevalna dejavnost izvaja, če je to npr. poslovna cona, ki se širi, je lahko že znano, kakšne dejavnosti se bodo izvajale v tej poslovni coni, oz. se pogleda kdo v tisti okolici že izvaja sevalno dejavnost (npr. na območju Litostroja imamo dve podjetji, eno izvaja industrijsko radiografijo in drugo industrijsko radioskopijo). Vsebina te točke je vključena zaradi priporočil misije IRRS.

	67. 
	4g
Prepoznani morebitni deležniki (zainteresirana javnost), na katere bi lahko vplivalo izvajanje sevalne dejavnosti. (Upoštevanje (in ovrednotenje) mnenj zainteresirane javnosti in drugih deležnikov (strank v postopku), kadar gre za sevalno dejavnost, ki lahko vpliva na izpostavljenost prebivalstva v širšem okolju).
	Ni razumljivo. Ocena izpostavljenosti prebivalstva je v poglavju 4.f

	Dodano na podlagi priporočila misije IRRS. Ob pripravi ocene se preveri, v kakšnem okolju se sevalna dejavnost izvaja, če je to npr. poslovna cona, ki se širi, je lahko že znano, kakšne dejavnosti se bodo izvajale v tej poslovni coni, oz. se pogleda kdo v tisti okolici že izvaja sevalno dejavnost (npr. na območju Litostroja imamo dve podjetji, eno izvaja industrijsko radiografijo in drugo industrijsko radioskopijo). 

	68. 
	4.g
Prepoznani morebitni deležniki (zainteresirana javnost), na katere bi lahko vplivalo izvajanje sevalne dejavnosti. (Upoštevanje (in ovrednotenje) mnenj zainteresirane javnosti in drugih deležnikov (strank v postopku), kadar gre za sevalno dejavnost, ki lahko vpliva na izpostavljenost prebivalstva v širšem okolju).
	Potrebna je sprememba Pravilnika.


Tudi tole ni smiselno za veliko večino dejavnosti, mogoče ne potrebujemo tega kot novo točko ocene, ki bo v 99% prazna.
	To bo nova točka v spremenjenem Pravilniku. Vsebina te točke je vključena zaradi priporočil misije IRRS.
Se strinjamo, da bo to v večini primerov prazno. 

	69. 
	5a
Prepoznavanje in klasifikacija izrednih dogodkov in ocena verjetnosti za njihov nastanek. Smiselno se opredeli vsaj možnost za naslednje dogodke:
odtujitev oz. kraja, izguba vira sevanja,
najdba vira sevanja,
požar, 
kontaminacija, 
prekomerna izpostavljenost delavcev (nepooblaščen vstop v nadzorovano območje, izpostavljenost primarnemu snopu in sipanemu sevanju), 
okvara anodne cevi, 
poškodbe vira sevanja/naprave/vsebnika (padci z višine, udarci, …),
možnost poplav (za poplavna območja),
prometna nezgoda, pri kateri bi prišlo do poškodbe vira sevanja,
nenamerno generiranje sevanja (generiranje sevanje se po izteku predvidenega časa ne prekine - nezmožnost samodejne zaustavitve, nenamerna sprožitev visoke napetosti na generatorju rentgenskih žarkov - nenadzorovan zagon, operater ne uspe prekiniti generiranja sevanja pri  ročnem načinu delovanja, nastanek rentgenskega sevanja zaradi druge okvare, ki presega nadzorovan način delovanja.),
okvara (motnje v delovanju) varnostnega in/ali opozorilnega sistema, vključno z namernim onemogočanjem varnostnih funkcij.

Dodatno za industrijsko radiografijo:
zagozditev vira sevanja v vodilni cevi (ang. guide tube), kolimatorju ali blizu vhoda v obsevalno napravo,
vir se odklopi iz vodilnega kabla/šipke (ang. drive cable) in ostane v vodilni cevi, 
izpad nosilca z virom iz vodilne cevi,
zagozditev nosilca z radiografsko napravo (ang. pipeline crawler) v vodilni cevi.
	Če naj se opredelimo, potrebujemo statistične podatke izrednih dogodkih. Ali jih imamo zbrane in ovrednotene za Slovenijo? Sicer bomo, tako kot do sedaj, izbrali enega, dva, ali največ tri, ki sta po našem mnenju najbolj verjetna.

Vsi izredni dogodki so preveč obširni.
Po drugi strani manjka eksplicitno naveden izredni dogodek z RTG (vsebina je do neke mere zajeta).
	Klasifikacija izrednih dogodkov bo določena v posodobljenem Pravilniku o posebnih zahtevah varstva pred sevanji in načinu ocene doz. 

	70. 
	5a
Prepoznavanje in klasifikacija izrednih dogodkov in ocena verjetnosti za njihov nastanek. Smiselno se opredeli vsaj možnost za naslednje dogodke:
odtujitev oz. kraja, izguba vira sevanja,
najdba vira sevanja,
požar, 
kontaminacija, 
prekomerna izpostavljenost delavcev (nepooblaščen vstop v nadzorovano območje, izpostavljenost primarnemu snopu in sipanemu sevanju), 
okvara anodne cevi, 
poškodbe vira sevanja/naprave/vsebnika (padci z višine, udarci, …),
možnost poplav (za poplavna območja),
prometna nezgoda, pri kateri bi prišlo do poškodbe vira sevanja,
nenamerno generiranje sevanja (generiranje sevanje se po izteku predvidenega časa ne prekine - nezmožnost samodejne zaustavitve, nenamerna sprožitev visoke napetosti na generatorju rentgenskih žarkov - nenadzorovan zagon, operater ne uspe prekiniti generiranja sevanja pri ročnem načinu delovanja, nastanek rentgenskega sevanja zaradi druge okvare, ki presega nadzorovan način delovanja.),
okvara (motnje v delovanju) varnostnega in/ali opozorilnega sistema, vključno z namernim onemogočanjem varnostnih funkcij.
	Kar nekaj teh naštetih dogodkov ne vpliva na izpostavljenost. Npr. poplave za RTG aparat, okvara cevi, aparata, ki je tako ali tako v zaščitnem okrovu...Potrebno se je opredeliti do smiselnih izrednih dogodkov, ki lahko povzročijo potencialno izpostavljenost. Določene dogodke mogoče se lahko opredeli le kot dogodki, ki ne vplivajo na izpostavljenost a zahtevajo ukrepanje (servis, odpis, …).

	S komentarjem se strinjamo. Podan je nabor dogodkov. Pooblaščeni izvedenec smiselno identificira možne izredne dogodke glede na vrsto sevalne dejavnosti.

	71. 
	5a
Prepoznavanje in klasifikacija izrednih dogodkov in ocena verjetnosti za njihov nastanek. Smiselno se opredeli vsaj možnost za naslednje dogodke:
odtujitev oz. kraja, izguba vira sevanja,
najdba vira sevanja,
požar, 
kontaminacija, 
prekomerna izpostavljenost delavcev (nepooblaščen vstop v nadzorovano območje, izpostavljenost primarnemu snopu in sipanemu sevanju), 
okvara anodne cevi, 
poškodbe vira sevanja/naprave/vsebnika (padci z višine, udarci, …),
možnost poplav (za poplavna območja),
prometna nezgoda, pri kateri bi prišlo do poškodbe vira sevanja,
nenamerno generiranje sevanja (generiranje sevanje se po izteku predvidenega časa ne prekine - nezmožnost samodejne zaustavitve, nenamerna sprožitev visoke napetosti na generatorju rentgenskih žarkov - nenadzorovan zagon, operater ne uspe prekiniti generiranja sevanja pri ročnem načinu delovanja, nastanek rentgenskega sevanja zaradi druge okvare, ki presega nadzorovan način delovanja.),
okvara (motnje v delovanju) varnostnega in/ali opozorilnega sistema, vključno z namernim onemogočanjem varnostnih funkcij.
	Lahko se te dogodke "doda", bo pa za večino pisalo "not aplicable". Je to ok?

	Namen je, da pooblaščeni izvedenec smiselno identificira in opiše možne izredne dogodke glede na vrsto sevalne dejavnosti.

	72. 
	5a
Dodatno za industrijsko radiografijo:
zagozditev vira sevanja v vodilni cevi (ang. guide tube), kolimatorju ali blizu vhoda v obsevalno napravo,
vir se odklopi iz vodilnega kabla/šipke (ang. drive cable) in ostane v vodilni cevi, 
izpad nosilca z virom iz vodilne cevi,
zagozditev nosilca z radiografsko napravo (ang. pipeline crawler) v vodilni cevi.
	Le gamagrafija pride tu v poštev, ne RTGji

	Drži. Vaš komentar je upoštevan. Besedilo smo dopolnili po vašem predlogu in se sedaj glasi:

Dodatno za industrijsko radiografijo (naprave, ki vsebujejo zaprti vir sevanja):

	73. 
	5.b Ocena prostorske in časovne porazdelitve radioaktivnih snovi po morebitni kontaminaciji.
	Ali bi lahko tista poglavja, ki so smiselna samo za radioaktivne vire, označili z * in se vključijo samo v OVS z radioaktivnimi viri, ne pri virih kot je rtg, kjer ni možnosti kontaminacije in se ga lahko izključi 
	S predlogom se ne strinjamo. Ocena naj vključuje vsa poglavja, predpisana v Prilogi 1. Vsebino poglavij, ki glede na vrsto vira sevanja niso smiselna, se ne opisuje in se navede N/A.

	74. 
	5č
Ocena potencialnih efektivnih doz za prebivalce pri teh dogodkih (vključno z obsegom oz. dosegom izrednega dogodka – npr. površina/območje/radij od izvora in podatkom o številu izpostavljenih prebivalcev).
	A je to treba? 

	Menimo, da je potrebno, saj varstvo pred sevanji vključuje tako izpostavljene delavce kot prebivalstvo. 

	75. 
	5d
Ocena skupinske efektivne doze in ocena sevalnega tveganja za sevalno dejavnost.
	Ocena skupinske efektivne doze (je verjetno mišljena brez prispevka morebitnih izrednih dogodkov) bi meni vsebinsko bolj sodila v prejšnje poglavje. Pri oceni skupnega sevalnega tveganja je potrebno v obzir vzeti izpostavljenosti posameznih delavcev in verjetnost + resnost izrednih dogodkov. Sodi v to poglavje ali v katerega od sledečih. 
	Drži, gre za oceno efektivne doze brez izrednega dogodka.
Točka 5c ostane v poglavju 5.

	76. 
	6. NAČRT OPTIMIZACIJE VARSTVA 
	Naslov ne opiše najbolje vsebine tega poglavja. Bi to poglavje lahko bilo »Načrt varstva pred sevanjem«? 
	Naslov poglavja je ustrezen in ga ne bomo spreminjali. Vezan je z načelom optimizacije varstva pred sevanji in pove več, kot naslov, ki ga predlagate.

	77. 
	6a
Izdelava poročil o izvajanju ukrepov varstva pred sevanji in o prejetih dozah delavcev.
	To poglavje meni ni najbolj tekoče oz. berljivo. V 6.a ponavadi napišemo, da letno pregledamo vire sevanja in napišemo poročilo ter mesečno poročamo iz osebne dozimetrije. Bi tu lahko napisali »6.a Kazalniki sevalnega tveganja« in identificiramo, katere parametre spremljamo, kako pogosto, potem v naslednjem poglavju 6.b mejne vrednosti in kako ukrepamo ob preseganju. Ali pa ločimo poglavje Osebna dozimetrija in Ostali kazalniki sevalnega tveganja (?) 
	Vsebino poglavja smo ponovno presodili in menimo, da predlagane spremembe niso potrebne. Vsebina poglavja je pregledna.
Kot ste zapisali v vašem komentarju, sodijo poročila o pregledih virov sevanja in poročanje o prejetih dozah pod točko 6.a. 
Kazalnike tveganja sedaj pokriva točka 6.b.
Dozne ograde in merila poročanja ob preseganju so vključene v točko 6.c 


	78. 
	6f
Navodila za ukrepanje v primeru izrednega dogodka vključno z navedbo in načinom obveščanja pristojnih upravnih organov in načrt za odpravo njegovih posledic.
	6.e, 6.f Tu pišemo najpogosteje generične stavke. Ali bi to poglavje lahko bilo samo za dejavnosti s povišanim skup. sev. tv. ali pa z višjim tveganjem za izredne dogodke? 
	Omejitve glede na stopnjo tveganja tu ne moremo narediti. Opis je potreben ne glede na vrsto sevalne dejavnosti.

	79. 
	7. SISTEM VODENJA IN ZAGOTAVLJANJE KAKOVOSTI – naslov poglavja
	To je organizacijska shema celotnega podjetja. To ne paše v OVPS. Preveč obširno

	Naslov poglavja ostane ZAGOTAVLJANJE IN PREVERJANJE KAKOVOSTI kot je v sedaj veljavnem Pravilniku o uporabi virov sevanja in sevalni dejavnosti. Za industrijsko radiografijo se opiše tudi elemente sistema vodenja kot so navedeni v 34. členu osnutka Pravilnika o uporabi virov sevanja in sevalni dejavnosti, ki je v fazi sprejemanja.

	80. 
	7. SISTEM VODENJA IN ZAGOTAVLJANJE KAKOVOSTI -naslov poglavja
	Potrebna sprememba Pravilnika

Bi rekel, da je tole poglavje "overkill" za vse dejavnosti razen industrijsko radiografijo ali pa kake laboratorije z odprtimi viri (?). Recimo, da se omejimo na dejavnosti z zmernim ali visokim sevalnim tveganjem….
	Naslov poglavja bo ostal enak kot je v prilogi 1 sedaj veljavnega Pravilnika, in sicer ZAGOTAVLJANJE IN PREVERJANJE KAKOVOSTI
Opiše se dejansko stanje. Veliko podjetij ima vzpostavljen sistem zagotavljanja kakovosti. Sistem vodenja in zagotavljanja kakovosti prispeva tudi k dvigu varnostne kulture v podjetju.

	81. 
	7a
Navedba vseh (skupin) zaposlenih, njihovih odgovornosti[footnoteRef:2] in pooblastil v zvezi z izvajanjem sevalne dejavnosti. [2:  Odgovornosti za varstvo pred sevanjem se dodeli tako, da pokrivajo celotno življenjsko dobo vira sevanja - od načrtovanja, naročanja in prejema, uporabe in shranjevanja do strokovnega uničenje oz. morebitne vrnitve dobavitelju ali oddaje v Centralno skladišče za radioaktivne odpadke (CSRAO).] 


	Ni smiselno povsod. Oziroma mora biti navedeno v dokumentaciji podjetja.
Vseh zaposlenih? Opis strukture celotnega IJS?
To bo verjetno problematično, ker firme ne marajo razkrivati vsega.
	Opiše se dejansko stanje.
Zahteva se nanaša na zaposlene v zvezi z izvajanjem sevalne dejavnosti, njihova pooblastila in odgovornosti. 

	82. 
	7a
Opis vseh odgovornosti povezanih z varstvom pred sevanji in linija poročanja (npr. organizacijska shema).
	Opis odgovornosti in pooblastil za odgovorno osebo varstva pred sevanji se zapiše na sklep o imenovanju odgovorne osebe in se mi zdi, da tja tudi sodi. Ali bi tu notri tudi pisali to še enkrat. Popis drugih odgovornosti pa lahko napišemo, da je vsak delavec odgovoren za varno delo in poročanje nadrejenim, vodstvo je odgovorno za kaj jaz vem kaj … 
	V zvezi z odgovornostmi imajo v podjetjih interne akte, ki se jih navede v tem podpoglavju in organizacijske sheme, iz katere mora biti razvidna umeščenost OOVS.

	83. 
	7a
Navedba vseh (skupin) zaposlenih, njihovih odgovornosti[footnoteRef:3] in pooblastil v zvezi z izvajanjem sevalne dejavnosti.  [3:  Odgovornosti za varstvo pred sevanjem se dodeli tako, da pokrivajo celotno življenjsko dobo vira sevanja - od načrtovanja, naročanja in prejema, uporabe in shranjevanja do strokovnega uničenje oz. morebitne vrnitve dobavitelju ali oddaje v Centralno skladišče za radioaktivne odpadke (CSRAO).] 

	Ne bi to bolj sodilo v 1. poglavje? Organizacijske sheme so smiselne samo v večjih organizacijah. Ne bi tega pisali za vsak d.o.o. ali kaj? 
	Prvo poglavje podaja splošen opis o sevalni dejavnosti in izvajalcu.
Tu se opiše odgovornosti in kako so v organizacijsko shemo umeščeni zaposleni, ki izvajajo sevalno dejavnost v podjetju.

	84. 
	7b
Opredelitev politike podjetja na področju sevalne varnosti, zavezanost k čim manjši izpostavljenosti - ALARA, sodelovanje z pristojnimi organi ter drugimi deležniki pri določanju meril za zaščitne ukrepe, varnostna kultura in sistem zagotavljanja kakovosti znotraj podjetja/organizacije.
	Posodobiti (komentar pri kraticah)
	Vaš predlog je upoštevan. Namesto ALARA uporabimo optimizacija varstva pred sevanji.

	85. 
	7b
Opredelitev politike podjetja na področju sevalne varnosti, zavezanost k čim manjši izpostavljenosti - ALARA, sodelovanje z pristojnimi organi ter drugimi deležniki pri določanju meril za zaščitne ukrepe, varnostna kultura in sistem zagotavljanja kakovosti znotraj podjetja/organizacije.
	To je stvar podjetja in ne OVS. Naj se dokument predloži ob vlogi za dovoljenje...

Tem se lahko zaveže vodstvo podjetja, ki pa ne podpiše tega dokumenta. 
	Strinjamo se, da je opredelitev politike podjetja na področju sevalne varnosti stvar podjetja. Navede se dokument, v katerem je to opredeljeno. Praktično danes ni več podjetja, ki ne bi imelo opredeljene vizije in poslanstva.

	86. 
	7c
Opredeliti, kako je sistem zagotavljanja kakovosti dokumentiran, zagotavljanje sledljivosti in dostopnosti dokumentacije (seznanjanje delavcev).
	Glej komentar zgoraj.
	Opiše se dejansko stanje.

	87. 
	7c
Opredeliti, kako je sistem zagotavljanja kakovosti dokumentiran, zagotavljanje sledljivosti in dostopnosti dokumentacije (seznanjanje delavcev).
	Enaka pripomba kot prejšnja

Zagotavljanje kakovosti je relevantno tam, kjer je slika ali rezultat meritve lahko netočen zaradi slabe kakovosti vira. Tako bi lahko bili delavci izpostavljeni, koristi pa ne bi bilo. Mogoče ni relevantno za vse vire sevanja. 
	Menimo, da je opis potreben. Zagotavljanje sledljivosti in dostopnost dokumentacije je eden od ključnih elementov zagotavljanja kakovosti. 

	88. 
	8. PRIMERI DOBRIH PRAKS IN IZKUŠENJ S PODROČJA IZVAJANJA PRIMERLJIVIH SEVALNIH DEJAVNOSTI
	Pa saj to ni user manual dobrih praks za izvajanje dotične sevalne dejavnosti…. Namen dokumenta je drugačen. Če že, mislim da to bolj sodi v vsebino usposabljanj, nikakor pa ne v OVS za dotično podjetje, kjer samo ''senči'' relevantno vsebino… 

Novo poglavje, potrebna sprememba Pravilnika. 
	To je novo poglavje, dodano na podlagi predloga misije IRRS, ki bo dodano v Prilogo 1  pravilnika, ki je postopku sprejemanja.  
V kolikor je dobra praksa prepoznana pri drugem izvajalcu v podobni sevalni dejavnosti, se jo opiše in stranki poda predlog, da preveri možnost implementacije.
O prepoznanih dobrih praksah iz tujine bo izvedence obveščala tudi URSJV.

	89. 
	8a
Pregled in navedba dobrih praks, ki so bile uspešno vpeljane v primerljivih sevalnih dejavnostih v Sloveniji in tujini, z namenom prepoznave možnosti za izboljšanje varstva pred sevanji.
	Ne morejo se v dokumentih podjetja pojaviti podatki drugega podjetja.
Če sta samo dve podjetji v SLO, ki to delata, je to razkrivanje poslovnih skrivnosti, tudi če ne navedeš imena podjetja.

	Dodano na podlagi predloga misije IRRS.
Primere dobrih praks se ne navaja s podatki drugih podjetij. Dobra praksa služi k optimizaciji varstva pred sevanji in koristi vsem, zato nanjo ne gledamo kot na poslovno skrivnost, pač pa jo delimo z ostalimi v širšo družbeno korist.
Pooblaščenec opiše dobre prakse, ki jih prepozna pri drugih izvajalcih sevalnih dejavnosti. Strinjamo se, da se izvajalcev ne navaja poimensko.

O prepoznanih dobrih praksah doma in v tujini bo izvedence obveščala tudi URSJV.

	90. 
	8a
Pregled in navedba dobrih praks, ki so bile uspešno vpeljane v primerljivih sevalnih dejavnostih v Sloveniji in tujini, z namenom prepoznave možnosti za izboljšanje varstva pred sevanji.
	Tega pravilnik ne zahteva, zakaj se vključuje?

	To je novo poglavje, dodano na podlagi predloga misije IRRS, ki bo dodano v Prilogo 1 Pravilnika o posebnih zahtevah varstva pred sevanji in načinu ocene doz, ki je postopku sprejemanja.

	91. 
	10. STROKOVNO MNENJE POOBLAŠČENEGA IZVEDENCA VARSTVA PRED SEVANJI O OCENI IN PREDLAGANI UKREPI, če ocene ni izdelal pooblaščen izvedenec varstva pred sevanji 
	Mnenje vedno podamo, tudi če izvedenci izdelamo oceno varstva...

	Vaš predlog je upoštevan in smo črtali besedilo za vejico. 

	92. 
	[bookmark: _Toc209680893]Priloga 2: Vsebina poročila o pregledu ocene varstva pred sevanji (POVS)
	Vsebina je zelo razširjena in podrobna, kot je tudi OVPS. Mislim, da je pri pripravi dokumenta potrebno upoštevati načelo stopenjskega pristopa.

	Osnova za pripravo smernice je 7. člen Pravilnika o posebnih zahtevah varstva pred sevanji in načinu ocene doz, ki določa, da mora biti v poročilo o pregledu ocene vključen:
- povzetek ugotovitev pregleda ocene iz 5. člena pravilnika (presoja vseh bistvenih elementov varstva pred sevanji iz priloge 1 ter analiza prejetih doz za obdobje od zadnjega pregleda ocene in določitev morebitnih kazalcev, primerjavo doznih ograd za določena dela ali vire z dejansko prejetimi dozami, in presojo drugih ukrepov, pomembnih za ovrednotenje sevalnega tveganja)
- morebitne manjše spremembe pri izvajanju sevalne dejavnosti, morebitna manjša in nebistvena odstopanja pri izvajanju sevalne dejavnosti in izvajanju ukrepov varstva pred sevanji in morebitni manjši dogodki, ki ne terjajo spremembe ali dopolnitev ukrepov varstva pred sevanji,
- tudi najmanjša in nebistvena odstopanja od predpisane vsebine iz priloge 1 (3. odstavek 7. člena), kar pomeni, da je pri pripravi pregleda ocene potrebno vsebinsko smiselno slediti Prilogi 1, zato bomo Prilogo 2 iz osnutka smernice odstranili.

	93. 
	Priloga 2: Vsebina poročila o pregledu ocene varstva pred sevanji (POVS)
	Če naj bi pregled ocene vseboval vse spodnje zahteve, je bolj smiselno, da delamo vedno kar revizije OVS. Tako je OVS celosten dokument in ni treba dveh dokumentov gledati kaj kje piše. Edina stvar, ki sodi v pregled ocene po mojem mnenju, je ponovna ocena obsega dela in primerjava doz iz osebne dozimetrije z ocenjenimi vrednostmi. 

	Priloga 2 bo umaknjena iz smernice. Pri pripravi poročila o pregledu ocene je potrebno upoštevati 7. člen Pravilnika o posebnih zahtevah varstva pred sevanji in načinu ocene doz določa, ki določa, da mora biti v poročilo o pregledu ocene vključen:
- povzetek ugotovitev pregleda ocene iz 5. člena pravilnika (presoja vseh bistvenih elementov varstva pred sevanji iz priloge 1 ter analiza prejetih doz za obdobje od zadnjega pregleda ocene in določitev morebitnih kazalcev, primerjavo doznih ograd za določena dela ali vire z dejansko prejetimi dozami, in presojo drugih ukrepov, pomembnih za ovrednotenje sevalnega tveganja)
- morebitne manjše spremembe pri izvajanju sevalne dejavnosti, morebitna manjša in nebistvena odstopanja pri izvajanju sevalne dejavnosti in izvajanju ukrepov varstva pred sevanji in morebitni manjši dogodki, ki ne terjajo spremembe ali dopolnitev ukrepov varstva pred sevanji,
- tudi najmanjša in nebistvena odstopanja od predpisane vsebine iz priloge 1 (3. odstavek 7. člena), kar pomeni, da je pri pripravi pregleda ocene potrebno vsebinsko smiselno slediti Prilogi 1, zato bomo Prilogo 2 iz osnutka smernice odstranili.

	94. 
	2a
Pravna oseba in njen zastopnik (naziv, naslov; ime in priimek, naziv, funkcija).
	Ponavlja se OVPS. Zakaj bi podvajal dokumenta (OVPS in POVPS)
Navede se spremembe.
Še to je: če se bo res v pregledu ocene navajalo vse, kar zahteva ta priloga, se bo izgubila sledljivost dejanskih sprememb in tudi URSJV ne bo imel več dobrega pregleda nad tem, kaj se je dejansko zgodilo.
V obširen dokument je bistveno lažje skriti posamezne podrobnosti (tudi nenamerno), kot če je potrebno zapisati in izpostaviti samo spremembe.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	95. 
	3. PODATKI O VIRIH SEVANJA IN PROSTORIH, KJER SE UPORABLJAJO 
	Iz poglavja mora biti razvidno ali je prišlo do sprememb glede virov sevanja in prostorov.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	96. 
	3. PODATKI O VIRIH SEVANJA IN PROSTORIH, KJER SE UPORABLJAJO
	Zakaj bi vse to ponavljali (3b-3č), to je del originalne ocene in če ni sprememb ni potrebe da se to ponovno navaja.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	97. 
	3b
Opis novih virov in naprav (vrste, princip delovanja, namen in način uporabe, tehnični podatki, oznake, zmogljivosti, proizvajalec, premičen/prenosen/ stacionaren vir).
	Ali ni v 4.2 napisano, da nov tip vira sevanja zahteva spremenjeno oceno, ker gre za potrebo po novem opisu principa delovanja itd.
Novi primerki virov, ki sodijo v okvir obstoječega OVPS, se dopišejo pa v pregledu virov sevanja.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	98. 
	3b
Opis načrtovanih novih virov in naprav ali načrtovanih sprememb na obstoječih virih (prevzem virov, naprav in opreme ter testi sprejemljivosti in z njimi povezani pregledi, konstrukcijske značilnosti vira ali naprave, podrobnosti v zvezi z varnostjo in opozorilnimi sistemi).
	To presega obseg pregleda OVPS, gre za več tehničnih podatkov, ki bodo šele pridobljeni, ko bodo začeli s pridobivanjem novih virov in načrtovanjem sprememb.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	99. 
	3b
Fotografije virov sevanja oz. naprav (s katerih je razvidno dejansko stanje) in nazivnih tablic/nalepk s podatki o virih sevanja.
	To ni vedno na razpolago….
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	100. 
	4
UKREPI VARSTVA DELAVCEV IN PREBIVALSTVA PRED SEVANJI – 
PRESOJA STANJA VARSTVA PRED SEVANJI
	Mora biti razvidno ali je prišlo do sprememb.
V primeru da ni sprememb bi moral biti tekst bistveno krajši
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	101. 
	4. UKREPI VARSTVA DELAVCEV IN PREBIVALSTVA PRED SEVANJI – 
PRESOJA STANJA VARSTVA PRED SEVANJI
	Podobno mnenje kot za točko 3., če ni sprememb nima smisla ponavljati vsebine.

	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	102. 
	4e
Morebitne omejitve uporabe virov sevanja (obratovalne omejitve) in posebni tehnični pogoji delovanja.
	Zakaj bi se to spremenilo glede na OVPS?

	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	103. 
	5
IZPOSTAVLJENOST ZARADI IZVAJANJA DEJAVNOSTI – ANALIZA PREJETIH DOZ (glede na meritve in podatke pooblaščenega dozimetričnega servisa)
	Poleg analize prejetih doz je potrebno preveriti ali so dozne ograde iz OVPS primerne

	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	104. 
	7a
Pregled in navedba dobrih praks, ki so bile uspešno implementirane v primerljivih sevalnih dejavnostih v Sloveniji in tujini, z namenom prepoznave možnosti za izboljšanje varstva pred sevanji.
	Ne moremo navesti podatkov drugih podjetji v dokumentu podjetja, ki je naročnik POVPS.
To je zadeva za pooblaščenega izvedenca in OOVS - potrebovali bi dodatno usposabljanje za OOVS, ne pa stavek v poročilu za URSJV.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	105. 
	7a
Pregled in navedba dobrih praks, ki so bile uspešno implementirane v primerljivih sevalnih dejavnostih v Sloveniji in tujini, z namenom prepoznave možnosti za izboljšanje varstva pred sevanji.
	Večina podobnih dejavnosti ima podoben oz. praktično enake ukrepe. Če se izkaže, kakšna nova dobra praksa naj se to da v končno mnenje kot priporočilo za izboljšavo in ne v neko vmesno točko, kjer se spet ne ve točno kaj naj izvajalec sevalne dejavnosti s tem počne.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	106. 
	8. PRETEKLE IZKUŠNJE Z IZREDNIMI DOGODKI
	To je po mojem mnenju relevantno le če gre za opis novega izrednega dogodka (za morebitne ostale izredne dogodke, ki so opisani v oceni, gre spet le za ponavljanje). Predlagam, da se po vsakem izrednem dogodku naredi revizija ocene z opisom dogodka in da to (izredni dogodki) ni del poročila pregleda ocene varstva pred sevanji. 
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	107. 
	9. STROKOVNO MNENJE POOBLAŠČENEGA IZVEDENCA VARSTVA PRED SEVANJI O OCENI IN PREDLAGANI UKREPI, če ocene ni izdelal pooblaščen izvedenec varstva pred sevanji
	Tudi če oceno izdela pooblaščeni izvedenec, je najbrž na mestu, da poda neko sklepno mnenje…
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

	108. 
	10. TEHNIČNA DOKUMENTACIJA PROIZVAJALCA IN DRUGA POJASNILA, POTREBNA ZA UGOTAVLJANJE STANJA VARSTVA PRED SEVANJI
	To ne sodi v POVPS
To je stvar dovoljenja za uporabo vira.
	Pri pripravi pregleda ocene je potrebno vsebinsko smiselno slediti Prilogi 1 Pravilnika o posebnih zahtevah varstva pred sevanji in načinu ocene doz, zato bomo Prilogo 2 iz osnutka smernice odstranili.

